text: Kan du kende Shetlandsponyerne?
  05 oktober 2017 kl. 15.52
  Politiet savner stadig en ejermand til tre ponyer, der søndag løb frit rundt ved Glejbjerg.
  
  Trods efterlysning i aviser og på sociale medier, så savner Syd- og Sønderjyllands Politi på femte døgn fortsat en ejer til tre Shetlandsponyhopper, to røde og en broget, som i søndags ved 18-tiden fundet mellem Nyslundvej og Aastrup nordvest for Glejbjerg. 
  Ponyerne er nu opstaldet hos nogle venlige værter.
  I første omgang mente politiet, at der var tale om ponyer af racen Falabella - men hestekyndige mener nu, at der er tale om Shetlansponyer.
  Ingen ejer har endnu meldt dem savnet.
  Er du ejeren, eller ved du, hvem ejeren er, vil Lokalpolitiet i Vejen gerne høre fra dig på telefon 114.
  
  